Komission asetus (EY) N:o 2074/98, annettu 29 päivänä syyskuuta 1998, tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetussa neuvoston asetuksessa (ETY) N:o 1010/86 säädetyn kiinteän määrän mukauttamisesta



Virallinen lehti nro L 265 , 30/09/1998 s. 0008 - 0009



KOMISSION ASETUS (EY) N:o 2074/98, annettu 29 päivänä syyskuuta 1998, tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetussa neuvoston asetuksessa (ETY) N:o 1010/86 säädetyn kiinteän määrän mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun neuvoston asetuksen (ETY) N:o 1010/86 (1), sellaisena kuin se on viimeksi muutettuna asetuksella (EY) N:o 1148/98 (2), ja erityisesti sen 4 a artiklan 1 a kohdan, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (3), sellaisena kuin se on viimeksi muutettuna asetuksella (EY) N:o 1148/98, ja erityisesti sen 9 artiklan 6 kohdan, sekä katsoo, että asetuksen (ETY) N:o 1785/81 9 artiklan 3 kohdassa säädetään, että tuotantotukia voidaan päättää myöntää perustamissopimuksen 9 artiklan 2 kohdassa tarkoitetussa tilanteessa oleville, mainitun asetuksen 1 artiklan 1 kohdan a ja f alakohdassa tarkoitetuille tuotteille ja kyseisen 1 artiklan 1 kohdan d alakohdassa tarkoitetuille siirapeille, joita käytetään tiettyjen kemianteollisuuden tuotteiden valmistuksessa, asetuksessa (ETY) N:o 1010/86 määritellään tuotantotukeen sovellettavat yleiset säännöt sekä sellaiset kemianteollisuuden tuotteet, joiden valmistamiseen voidaan myöntää kyseisten perustuotteiden tuotantotukea; asetuksen (ETY) N:o 1010/86 5, 6 ja 7 artiklassa säädetään, että raakasokerin, sakkaroosisiirappien ja jalostamattoman isoglukoosin tuotantotuki johdetaan kutakin kyseistä perustuotetta koskevien edellytysten mukaisesti valkoisen sokerin tuotantotuesta, asetuksen (ETY) N:o 1010/86 4 a artiklassa säädetään, että 100 kilogrammaan valkoista sokeria sovellettava tuen määrä vahvistetaan valkoisen sokerin maailmanmarkkinahinnan perusteella, johon lisätään 7 ecun kiinteä määrä 100:aa kilogrammaa valkoista sokeria kohti, sekä yhteisön sokerin hinnan perusteella; yhteisessä maatalouspolitiikassa sovellettavista muuntokursseista ja laskentayksiköstä annetun asetuksen (ETY) N:o 3813/92 muuttamisesta 23 päivänä tammikuuta 1995 annetun neuvoston asetuksen (EY) N:o 150/95 (4) 1 artiklan 3 kohdan nojalla tämä kiinteä määrä on kerrottu kertoimella 1,207509, joten siitä on tullut 8,45 ecua 100 kilogrammalta valkoista sokeria; asetuksen (ETY) N:o 1010/86 4 a artiklan 1 a kohdassa säädetään, että komissio voi asetuksen (ETY) N:o 1785/81 41 artiklassa säädetyn menettelyn mukaisesti alentaa kyseisen 8,45 ecun suuruisen kiinteän määrän 2,42 ecuun saakka 100 kilogrammalta valkoista sokeria; tuotantotukijärjestelmän toimivuudesta sokerialan uuden tuotantojärjestelmän täytäntöönpanosta vuonna 1995 alkaen saatu kokemus osoittaa, että yhteisön kemianteollisuuden edellytysten lähentämistä maailmanmarkkinoilta hankittua sokeria käyttävän teollisuuden edellytyksiin on helpotettava niin paljon kuin mahdollista; siksi tätä kiinteätä määrää olisi alennettava kaksi markkinointivuotta kestäväksi koeajaksi 6,45 ecuun 100 kilogrammalta valkoista sokeria, kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä 24 päivänä heinäkuuta 1978 annetussa komission asetuksessa (ETY) N:o 1729/78 (5), sellaisena kuin se on viimeksi muutettuna asetuksella (EY) N:o 1730/97 (6), täsmennetään erityisesti tuotantotuen soveltamista koskevia säännöksiä; asetuksen (ETY) N:o 1729/78 1 artiklassa säädetään, että valkoisen sokerin tuotantotuki vahvistetaan neljännesvuosittain ajanjaksoiksi, jotka alkavat 1 päivänä heinäkuuta, 1 päivänä lokakuuta, 1 päivänä tammikuuta ja 1 päivänä huhtikuuta; mainittujen säännösten soveltamisesta seuraa, että tuotantotuki vahvistetaan 1 artiklan mukaiseksi ajanjaksoksi, asetuksen (ETY) N:o 1785/81 1 artiklan 2 kohdan a ja b alakohdan mukaisten valkoisen sokerin ja raakasokerin määritelmien muuttamisen vuoksi maku- tai väriainetta tai muita aineosia sisältävät sokerit eivät enää sisälly näihin määritelmiin, vaan niitä on pidettävä "muina sokereina"; asetuksen (ETY) N:o 1010/86 1 artiklan mukaan niille voidaan kuitenkin myöntää tuotantotukea, koska ne ovat perustuotteita; näihin tuotteisiin sovellettavan tuotantotuen laskemiseksi olisi säädettävä menetelmästä, joka perustuu niiden sakkaroosipitoisuuteen, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1010/86 4 a artiklaan kohta seuraavasti: "1b. Edellä 1 kohdassa tarkoitettu kiinteä määrä alennetaan 1 päivän lokakuuta 1998 ja 30 päivän syyskuuta 2000 väliseksi ajaksi 6,45 ecuun 100 kilogrammalta valkoista sokeria." 2 artikla Asetuksen (ETY) N:o 1010/86 4 artiklassa tarkoitettu valkoisen sokerin tuotantotuki vahvistetaan 41,963 ecuksi 100 nettokilogrammalta 1 päivän lokakuuta 1998 ja 31 päivän joulukuuta 1998 väliseksi kolmen kuukauden ajanjaksoksi. 3 artikla Tämä asetus tulee voimaan 1 päivänä lokakuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1998. Komission puolesta Franz FISCHLER Komission jäsen (1) EYVL L 94, 9.4.1986, s. 9 (2) EYVL L 159, 3.6.1998, s. 38 (3) EYVL L 177, 1.7.1981, s. 4 (4) EYVL L 22, 31.1.1995, s. 1 (5) EYVL L 201, 25.7.1978, s. 26 (6) EYVL L 243, 5.9.1997, s. 5